Real Zaragoza

O Real Zaragoza ye un club de fútbol aragonés, d'a ciudat de Zaragoza. Estió establito en 1932 y actualment chuga en a Segunda división espanyola de fútbol.

 Historia 
 Antecedents 
150px|thumb|Escudo d'o Zaragoza CD.
150px|thumb|Escudo d'o Iberia SC.
En 1903, atamas d'o esconoiximiento cheneral d'a sociedat sobre o fútbol, naixe o primer equipo local, o Zaragoza Fútbol Club, a on a lo prencipio se impartiban as nocions basicas d'iste esporte ta mirar de reunir prous chugadors ta formar l'equipo. Manimenos, a versión moderna de l'equipo estió establita en 1921 por un grupo de estudiants de Medicina y recibe un nombre diferent, Zaragoza CD, anque ye conoixito con a embotada d'os "tomates" por o suyo uniforme royo. Entre 1924 y 1925 l'equipo se fusiona con os equipos menors Fuenclara y Stadium, alquirindo mayor fuerza aintro d'o fútbol local y tamién trestallando-lo ya que existiba antimás unatro equipo en a ciudat lIberia SC.

L'''Iberia SC naixe tamién en os primers anyos d'o sieglo XX y se torna en l'equipo dominador d'o fútbol local por a suya estructura, ya que atrayeba gran cantidat de publico a los partius y premitiba a participación d'o sector popular en as suyas filas. En os suyos primers anyos tenió dos oportunidaz de puyar ta la primera división espanyola, anque a la fin no lo consiguió. A iste equipo le metioron a embotada d'os "vriespas".

 Fundación 

O club estió establito lo 18 de marzo de 1932, con o nombre de Zaragoza Foot-ball Club, dimpués d'a desaparición d'o Iberia SC y o Zaragoza CD como consecuencia d'os suyos problemas economicos, cuan deciden fusionarse per formar aquesto. D'ista traza se respondeba a la demanda d'un gran club por parti d'a Federación Aragonesa de Fútbol. Con a fusión s'hereda la sección de natación que teneba l'Iberia, per lo que se creya tamién la sección de natación d'o Zaragoza Club de Futbol que se zarró con o comienzo d'a Guerra Cívil espanyola en 1936 y ya no tornó a restablir-se, tamién s'hereda a sección d'atletismo d'o Real Zaragoza pero no se formaliza dica 1934. En a temporada 39-40, dimpués d'a Guerra Civil, o Real Zaragoza chugó por primera vegata en Primera división. Estió en ixa decada cuan o Real Zaragoza reunió a suya primera cheneración destacata de chugadors, a conoixita como "Los Alifantes". Se diz que a embotada d'Alifantes apareixió mientres un partiu en Barcelona contra o CE Júpiter, cuan o Real Zaragoza ganaba por 0-3 un periodista aragonés sintió que un aficionato local deciba -"ye imposible de meter-les un gol, son como Alifantes"-, debito segurament a la gran altaria d'os chugadors aragoneses, bels cuantos d'ellos por dencima de 1'90. En l'anyo 2007 se celebró lo 75 cabo d'anyo d'o naiximiento d'o club.

 Decada d'os 40 y os 50 
En as dos siguients decadas, os 40 (conoixita como A epoca negra) y os 50 (caracterizata por l'equipo dito "Los millonarios") o Real Zaragoza dondió por o Campionato de Liga puyando y baxando de contino entre primera y segunda división.
En a decada de 1940-50, l'equipo vive a suya pior etapa. En primeras desciende ta la Segunda División dimpués de dos anyos en Primera. Anque tornó ta la primera categoría en un anyo, baixó unatra vegata y dica l'anyo 1951 no tornaría a Primera (o mesmo anyo en o que adotó l'adchectivo "Real" (reyal) en o suyo nombre) baixando mesmo ta la Tercera División en 1947. A la fin d'os 40 y prencipios d'os 50 marcarba la epoca de "Los Millonarios", por a gran cantidat de diners que o president Julián Abril invirtió en os chugadors, pero bellas tensions en a plantilla facioron que ista epoca rematase con a tornata ta la Segunda División en l'anyo 1953.

 Decada d'os 60 
Ye en a decada d'os 60 cuan o club vive os suyos millors anyos con o mitico equipo d'"Os Magnificos", debantera formada por Canario, Santos, Marcelino, Villa y Lapetra, que  levoron l'equipo ta cuatro finals de Copa d'Espanya, (en 1963, 1964, 1965 y 1966) d'as que ganoron dos (1964 contra l'Atlético de Madrid 1-2 con gols de Lapetra y Villa; y 1966 frent a l'Athletic de Bilbao con gols de Villa y Lapetra de nuevas), ta dos finals d'a Copa de Ferias (1964 y 1966) d'a que ganoron a primera contra o Valencia CF con gols de Villa y Marcelino, y una semifinal d'a Recopa de Europa (1965, estando redotatos por o West Ham Utd anglés).

 Decada d'os 70 
En a decada d'os 70 y d'a man de José Ángel Zalba, unatro equipo marcó una epoca en o Club: "Os Zaraguayos", clamatos asinas en honor a la colla de chugadors uruguayos y paraguayos que feban parti d'ixe equipo; "Cacho" Blanco, Soto, "Lobo" Diarte, Ocampos y "Nino" Arrua, que estió nombrato o millor chugador d'America y yera lo líder de l'equipo. Anque o suyo chuego les fació famosos, de man d'o entrenador Luis Cid Carriega, no consiguioron garra títol, estando un subcampionato de copa en 1976 o suyo millor momento. Ta par d'alavez s'obtenioron os millors resultatos en a Primera división espanyola, tercers en l'anyada 1973/74 y segundos en a 1974/75, (encara se remera o 6-1 contra o Real Madrid, en dita temporada). Ista racha remató con o descenso de l'equipo en 1976/77, puyando ta Primera unatra vegata en l'anyada siguient.

 Decada d'os 80 
En a decada d'os 80 a trachectoria esportiva estió prou regular, estando los unicos trunfos destacables a Copa de 1986, ganata a lo FC Barcelona y a semifinal d'a Recopa d'Europa en 1987, a on estioron eliminatos por l'Ajax d'Amsterdam. En 1988 deixó a presidencia d'o club Miguel Beltran y José Ángel Zalba se tornó unatra vegata en president.

 Decada d'os 90 

En 1991 y baixo a presidencia de José Ángel Zalba prencipia a entrenar por primera vegata Víctor Fernández como entrenador de primera division, en 1992 o club ha de tornar-se en Sociedat Anonima, y ye en ixe inte cuan remata a presidencia de José Ángel Zalba y Alfonso Soláns pai merca a mayor parti d'as accions d'o club. Con un choven Víctor Fernández como entrenador en a temporada 1991/1992 l'equipo se clasifica ta la UEFA y prencipia asinas una etapa de exitos: en 1993 se plega en a setena final de Copa, que remata con una redota debant d'o Real Madrid; en 1994 se gana a copa a lo Celta de Vigo en os tiros de penaltis y quedando tercers en a Liga.

Manimenos ye o 10 de mayo de 1995 cuan o Zaragoza obtiene o suyo mayor trunfo: en o Parque d'os Prencipes de París gana a l'Arsenal FC por 2 a 1, proclamando-se campión d'a Recopa d'Europa de 1995. Ista victoria estió encara mas important porque o 2-1 definitivo s'aconsiguió faltando 10 segundos ta la fin d'o partiu con un gol de Nayim dende metat d'o campo, a mas de 60 metros d'a puerta. Iste equipo estió clamato a "Quinta de París" y l'once titular yera formato por: Cedrún, Belsué, Cáceres, Aguado, Solana, Nayim, Poyet, Aragón, Higuera, Esnáider y Pardeza. A l'anyo siguient chugó a Supercopa d'Europa pero la perdió contra l'Ajax d'Amsterdam.

En 1996 Alfonso Soláns fillo se convirtió en president d'a entidat, prencipiando una epoca de piors resultatos economicos y esportivos, sacato un buen puesto en a Liga en l'anyada 1999/2000.

 Anyos 2000 
En ista epoca l'equipo chuga tres finals de Copa: en 2001, que ganará a lo Celta de Vigo por 1-3, en 2004, cuan vence a lo Real Madrid por 3-2 y en 2006 que pierde con o RCD Espanyol por 4-1. Tanimientres, en a temporada 2001/02 baixa ta la Segunda División tornando ta la primera categoría a temporada siguient. En la temporada 2004/05 se gana la Supercopa d'Espanya a lo Valencia CF, dimpués de perder por 0-1 en La Romareda y ganar en Mestalla por 1-3.

En l'anyada 2006/07 o club cambea de propietario, estando agora l'empresario Agapito Iglesias o maximo accionista y Eduardo Bandrés o nuevo president, tornando Víctor Fernández ta lo banquet.
En a primera temporada d'o nuevo president, o club consigue a clasificación ta chugar a Copa d'a UEFA habendo quedato en a seisena posición en o Campionato espanyol de Liga.

O Real Zaragoza ficha en a primera temporada d'Agapito Iglesias y Eduardo Bandrés a seis chugadors: Aimar, Diogo, Sergio Fernández, Piqué, D'Alessandro y Juanfran. Tamién se produce un cambio en a estructura administrativa d'o club destacando a baixa de Jerónimo Suárez como director cheneral y l'alta de Manuel de Miguel como director de comunicación.

En a temporada 2007-2008 o Real Zaragoza incorpora de verano a ueito chugadors: López Vallejo, Ayala, Pavón, Matuzalem, Gabi, Paredes, Oliveira y Luccin.

 75 anyos d'historia 
O club cumplió en l'anyo 2007 75 anyos d'historia, o club organizó diversos actos institucionals y espotius pa celebrar-lo. En a parti esportiva, antimás d'a gran anyada que tenió l'equipo, o 18 de marzo de 2007 se celebró una fiesta en La Romareda con un partiu commemoratiu entre o Real Zaragoza y l'Atlético de Madrid.

 Estadio 
O estadio de la Romareda s'inaguró con un partiu entre o Real Zaragoza y l'Osasuna o 8 de setiembre de 1957, estando president d'o club manyo Cesáreo Alierta. Ganoron os locals 4-3 con gols de Vila (o primer gol en La Romareda), Wilson, Murillo y Vila por segunda vegada y Areta, Gabino y Glaría ta os foranos.

O campo tenió cuantos apanyos entre 1977, cuan se construyioron os nuevos escalerons cubiertos de Norte y Sud y en 1982 cuan se construyioron as cubiertas de cheneral posato debito a que o estadio iba a estar seu d'o Mundial d'Espanya '82. As zagueras obras se facioron en 1994 ta adecuar-lo ta la normativa d'a UEFA que obliga a que bi haiga posientos en todas as localidaz.

Dende os anyos 2.000 dende lo club se fan intentos de construcción d'un nuevo estadio en unatra ubicación cercana a la ciudat, destacando un prochecto de construcción pa un nuevo campo situau en o barrio de Sant Chusé que substituyiría a l'actual estadio de La Romareda con o nombre de Nuevo estadio de San José.

 Plantilla 2025/26 
Ta plantillas d'anyos anteriors se veiga Lista de plantillas d'o Real Zaragoza

Como desichen as normas d'a LFP, os chugadors d'a primera plantilla han de levar os dorsals de l'1 a o 25, entre que d'o 25 enta debant serán chugadors de l'equipo filial. Asinas, os chugadors con dorsals superiors a o 25 son, a toz os efectos, chugadors d'o Deportivo Aragón y como tals, podrán compachinar partius con o primer y segundo equipo. 
A lista incluye nomás a nacionalidat prencipal de cada chugador. Beluns d'os chugadors no europeus tienen doble nacionalidat de bel país d'a Unión Europea: 
 Adrián tiene pasaporte archentino y espanyol.Equipo tecnico:Entrenador:18px|border Rubén Sellés.Segundo entrenador:18px|border Toni Astorgano.Entrenador de porteros:18px|border Joaquin Moso.Preparadors fisicos:18px|border Miki Lampre.18px|border Pablo Quílez.18px|border Andrés Ubieto.Analistas y aduyants:18px|border Chus Herrero.18px|border Maikel Marcos.18px|border Jesús Cabrero.

 Chugadors famosos 

 Entrenadors 
Se veiga l'articlo: Lista d'entrenadors d'o Real Zaragoza

 Entrenadors celebres 
<center>
{| border=1 cellpadding="2" cellspacing="0" style="background: #f9f9f9; border: 1px #aaa solid; border-collapse: collapse; font-size: 90%; text-align: center;"
|-align=center bgcolor=yellow style="color:blue;"
!width=150px|Luis Belló
!width=120px|Ferdinand Daučík
!width=150px|Luis Costa
!width=150px|Víctor Fernández
!width=150px|Víctor Muñoz
|-
|30px  1 Copa d'o Rei  (1963/64) 60px  1 Copa de Ferias  (1963/64)
|30px  1 Copa d'o Rei (1965/66)
|30px 30px  2 Copas d'o Rei (1985/86 y 2000/01)
|30px  1 Copa d'o Rei  (1993/94)  60px  1 Recopa d'Europa  (1994/95)
|30px  1 Copa d'o Rei  (2003/04) 60px  1 Supercopa d'Espanya (2004)
|}
</center>

 Deportivo Aragón 
Articlo prencipal: Deportivo Aragón.

O Deportivo Aragón, ye l'equipo filial d'o club. Estió establito en 1958 y chuga actualment en Tercera División (Grupo XVII).

 Seccions d'atros esportes 
 Con a fusión s'hereda la sección de natación que teneba l'Iberia, per lo que se creya tamién la sección de natación d'o Zaragoza Club de Futbol que se zarró con o comienzo d'a Guerra Cívil espanyola en 1936 y ya no tornó a restablir-se. Museo zaragocista: Sección de Natación.
 Tamén s'hereda a sección d'atletismo pero no se formalizó dica l'anyo 1934 y que desapareixió en zaguerias d'a decada de 1990 siendo president d'o club Alfonso Solans. Historias del atletismo aragonés.
 Tamién existió una sección de basketbol masculín que arribó a partecipar en a primera división de basketbol d'Espanya en a temporata 1960-61, siendo l'11eno clasificato.
 Durante cuatre anyadas dende 1966 dica 1970 tamién bi habió sección de basketbol femenín partecipando en Primera División en 1966 y as atras en segunda dica a suya desaparición. Zaragoza y basquet, pachina 4.
 Tamién tenió sección de hockey sobre patins encara que se conoixe muito poco sobre la suya actividat. Si ye seguro que disputó la fase de ascenso a la Liga Nacional, per lo que ye probable que disputase cuantas temporadas en a Segunda División en os 1940 u 1950. Museo zaragocista: Sección de hockey patines.

 Himno 
Se veiga l'articlo prencipal sobre l'himno d'o Real Zaragoza
A musica y a letra son de Juan Ignacio Notario Romeo:

<tr><td width=50%>
Himno en castellano (oficial)

El Zaragoza va a jugar
El Zaragoza va a vencer
El Zaragoza va a luchar
por su afición

Y los mañicos auparán
a los blanquillos del león
Azul y blanco es el color del campeón

Estrebiello:
Aúpa Zaragoza
Arriba y a vencer
Palmadas al viento
que gritan ganareis

La raza en el juego
Nobleza y valor
Bandera y orgullo
de nuestro Aragón

La Romareda vibrará
y el cachirulo se alzará
como un gigante es el equipo aragonés

El Zaragoza es la afición
con once grandes del balón
y una leyenda con trofeos al mejor

Estrebiello

A ganar, a ganar, El Zaragoza va a ganar
A ganar, a ganar, El Zaragoza ganarará

A ganar, a ganar, El Zaragoza va a ganar
A ganar, a ganar, El Zaragoza ganarará

<td width=50%>
Himno en aragonés (no oficial)
O Zaragoza va a chugar
O Zaragoza va a vencer
O Zaragoza va a luitar
por a suya afición

y os manyicos puyarán
a os blanquiellos d'o lión
azul y blanca ye a color d'o campión

Estrebiello:

Aupa Zaragoza
Entalto y a vencer
Chapadas ta l'aire
que chilan ganarez

A rasmia en o chuego
Nobleza y valor
Bandiera y orgüello
d'o nuestro Aragón

La Romareda vibrará
y o cachirulo bandiará
como un chigant ye l'equipo aragonés

O Zaragoza ye l'afición
con once grans d'o pilotón
y una leyenda de trofeus ta o millor

Estrebiello

A ganar a ganar, O Zaragoza va a ganar
A ganar, a ganar, O Zaragoza ganará

A ganar a ganar, O Zaragoza va a ganar
A ganar, a ganar, O Zaragoza ganará

 Temporadas 
 Como Zaragoza Foot-ball Club:
TemporadaDivisiónPosiciónCopa d'o Rei1932/333ª1ºUeitenos de final1933/343ª1º 15pxUeitenos de final1934/352ª3ºCuatrenos de final1935/362ª2º 15pxCuatrenos de final1939/401ª7enoSemifinals1940/411ª11eno 15pxTercera ronda  Como Zaragoza Club de Fútbol:
TemporadaDivisiónPosiciónCopa d'o Rei1941/422ª2º 15pxUeitenos de final1942/431ª13eno 15pxUeitenos de final1943/442ª6enoDeciseisenos de final1944/452ª7enoPrimera ronda1945/462ª10enoPrimera ronda1946/472ª13eno 15pxPrimera ronda1947/483ª3ºTercera ronda1948/493ª2º 15pxPrimera ronda1949/502ª4enoSegunda ronda1950/512ª2º 15px

 Como Real Zaragoza Club Deportivo:
TemporadaDivisiónPosiciónCopa d'o Rei1951/521ª12enoCuatrenos de final1952/531ª16eno 15px1953/542ª9eno1954/552ª3º1955/562ª3º 15px1956/571ª9enoUeitenos de final1957/581ª14enoUeitenos de final1958/591ª9enoUeitenos de final1959/601ª11enoDieciseisenos de final1960/611ª3ºUeitenos de final1961/621ª4enoSemifinals1962/631ª5enoSubcampión1963/641ª4enoCampión1964/651ª3ºSubcampión1965/661ª4enoCampión1966/671ª5enoDeciseisenos de final1967/681ª5enoCuatrenos de final1968/691ª13enoUeitenos de final1969/701ª8enoSemifinals1970/711ª16eno 15pxUeitenos de final1971/722ª3º 15pxCuatrena rondaTemporadaDivisiónPosiciónCopa d'o Rei1972/731ª8enoCinquena ronda1973/741ª3ºCuatrenos de final1974/751ª2ºSemifinals1975/761ª14enoSubcampión1976/771ª16eno 15pxCuatrenos de final1977/782ª1º 15pxUeitenos de final1978/791ª14enoCuatrenos de final1979/801ª10enoPrimera ronda1980/811ª14enoPrimera ronda1981/821ª11enoCuatrenos de final1982/831ª6enoSegunda ronda1983/841ª7enoTercera ronda1984/851ª10enoSemifinals1985/861ª4enoCampión1986/871ª5enoUeitenos de final1987/881ª11enoDieciseisenos de final1988/891ª5enoDieciseisenos de final1989/901ª9enoCuatrenos de final1990/911ª17enoUeitenos de final1991/921ª6enoCinquena ronda

 Como Real Zaragoza, S. A. D. :
TemporadaDivisiónPosiciónCopa d'o Rei1992/931ª9enoSubcampión1993/941ª3ºCampión1994/951ª7enoUeitenos de final1995/961ª13enoCuatrenos de final1996/971ª14enoTercera ronda1997/981ª13enoSemifinals1998/991ª9enoTercera ronda1999/001ª4enoUeitenos de final2000/011ª17enoCampión2001/021ª20eno 15pxPrimera ronda2002/032ª2º 15pxSegunda ronda2003/041ª12enoCampión2004/051ª12enoSegunda ronda2005/061ª11enoSubcampión2006/071ª6enoCuatrenos de final2007/081ª18eno 15pxUeitenos de final2008/092ª2º 15pxSegunda ronda2009/101ª14enoDieciseisenos de final2010/111ª13enoDieciseisenos de final2011/121ª16enoDieciseisenos de final2012/131ª20eno 15pxCuatrenos de finalTemporadaDivisiónPosiciónCopa d'o Rei2013/142ª14enoSegunda ronda2014/152ª6enoSegunda ronda2015/162ª8enoTercera ronda2016/172ª16enoSegunda ronda2017/182ª3enoDieciseisenos de final2018/192ª15enoTercera ronda2019/202ª3enoUeitenos de final2020/212ª15enoSegunda ronda2021/222ª10enoDieciseisenos de final

 Datos d'o club 
 Temporadas en Primera División: 58.
 Temporadas en Segunda División: 18.
 Temporadas en Tercera División: 4.
 Participacions en a Copa d'o Rei: 75.
 Estreno en Primera División: temporada 1939/40.
 Estreno en a Copa d'o Rei: temporada 1932/33.
 Millor posición en a liga (en Primera División): 2º (temporada 1974/75).
 Pior posición en a liga (en Primera División): 20eno (temporadas 2001/02 y 2012/13).
 Mas partidos disputados: Violeta (473), Aguado (465), González (382).
 Mas menutos: Aguado (41.925), Violeta (40.689), González (34.149).
 Mas gols: Marcelino (119), Murillo (107), Santos (94).
 Mas gols nomás en una temporada: Ewerthon (28) en Segunda división (temporada 2008/09), Seminario (25) en Primera división (temporada 1961/62).
 Estranchero con mas partidos disputados: Poyet (284).
 Espulsado mas vegadas: Aguado (21), Cuartero (9).
 Mayor goleyada consiguida (en Primera división):
 En casa: Real Zaragoza 8-1 RCD Espanyol (temporada 1978/79).
 Difuera: Elche CF 2-7 Real Zaragoza (temporada 1960/61).
 Mayor goleyada encaxada (en Primera división):
 En casa: Real Zaragoza 0-6 Real Madrid (temporada 2011/12).
 Difuera: Athletic Club 10-1 Real Zaragoza (temporada 1951/52).
Participacions en competicions europeas:
 Recopa: 5 (1964/65, 1966/67, 1986/87, 1994/95 (Campión), y 1995/96).
 Copa d'a UEFA (incluyindo Copa de Ferias): 13.
 Copa de Ferias: 5 (1962/63, 1963/64 (Campión), 1965/66, 1967/68 y 1968/69).
 Copa d'a UEFA: 8 (1974/75, 1975/76, 1989/90, 1992/93, 2000/01, 2001/02, 2004/05 y 2007/08).
 Supercopa d'Europa: 1 (1995).

 Palmarés 

 Títols internacionals 
 Campión d'a Recopa d'Europa (1): 1994/95.
 Campión d'a Copa de Ferias (1): 1963/64.
 Subcampión d'a Copa de Ferias (1): 1965/66.
 Subcampión d'a Supercopa d'Europa (1): 1995.

 Títols nacionals de primer ran 
 Campión d'a Copa d'o Rei (6): 1963/64, 1965/66, 1985/86, 1993/94, 2000/01 y 2003/04.
 Campión d'a Supercopa d'Espanya (1): 2004.
 Subcampión d'a Primera división espanyola (1): 1974/75.
 Subcampión d'a Copa d'o Rei (5): 1962-63, 1964-65, 1975-76, 1992-93 y 2005-06.
 Subcampión d'a Supercopa d'Espanya (2): 1994 y 2001.

 Atros títols nacionals 
 Campión d'a Segunda división espanyola (1): 1977/78.
 Campión d'a Tercera división espanyola (2): 1932/33 y 1933/34.
 Campión d'o Campionato d'Espanya d'Aficionatos (1): 1941.
 Subcampión d'a Segunda división espanyola (5): 1935/36, 1941/42, 1950/51, 2002/03 y 2008/09.
 Subcampión d'a Tercera división espanyola (1): 1948/49.
 Subcampión d'o Campionato d'Espanya d'Aficionatos (1): 1936.

 Torneus regionals 
 Campión d'o Campionato Mancomunado Navarra-Guipuzcoa-Aragón (1): 1940.
 Subcampión d'o Campionato Mancomunado Castiella-Aragón (1): 1936.

 Torneus amistosos 
 Trofeu Emma Cuervo (1): 1959.
 Trofeu Ramón de Carranza (1): 1965.
 Trofeu Ciudat de Zaragoza (26): 1974, 1975, 1976, 1978, 1979, 1981, 1983, 1986, 1987, 1989, 1991, 1992, 1994, 1995, 1996, 1999, 2000,  2001, 2002, 2003, 2005, 2006, 2007, 2011, 2012 y 2013.
 Trofeu Ciudat de Barcelona (1): 1980.
 Trofeu Ciudat de Valladolit (2): 1986 y 1989.
 Trofeu Festa d'Elx (1): 1990.
 Trofeu Cervantes (1): 1991.
 Trofeu Colombino (1): 1994.
 Torneu Città di Rieti (1): 1998.
 Trofeu Caja Duero (3): 2006, 2009 y 2010.
 Trofeu Concepción Arenal (1): 2008.
 Trofeu del Día del Blusa y de la Neska (1): 2010.
 Trofeu Ciudat de Teruel (1): 2010.
 Trofeu Ciudat de Vigo (1): 2010.
 Trofeu Ciutat de Tarragona (2): 2013, 2016.
 Trofeu Virgen Blanca (1): 2016.

 Referencias 

 Vinclos externos 
Pachinas oficials:
 www.realzaragoza.com, pachina web oficial d'o club.
 www.twitter.com/realzaragoza, twitter oficial d'o club.
 www.facebook.com/RealZaragozaOficial, facebook oficial d'o club.

Pachinas no oficials:
 www.realzaragozapedia.es, wiki no oficial d'o Real Zaragoza.
 www.aupazaragoza.com, pachina no oficial d'o club.
 www.nuestrozaragoza.com, pachina no oficial d'o club.
 www.pasionzaragocista.com, pachina no oficial d'o club.
 www.realzaragozafans.com, pachina no oficial d'o club.
 www.blanquillos.org, pachina NO oficial d'o club.
 www.lafutbolteca.com/real-zaragoza-s-a-d, Datos y historia en La Futbolteca.com.